**Seară de vară**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când se lasă înserarea dup’-un soare arzător

Un zefir adie proaspăt - ies cu draga în pridvor

Să vorbim de-ale iubirii, să ne răcorim de dor

Prinși în vraja pasiunii sub scânteia stelelor.

Greieri ”cri”, ”cri”, măiastru-n iarba grasă se aud

Luna se ridică molcom strălucind cam pe la sud

În lumina-i estompată te privesc și nu te-aud

M-a hipnotizat privirea ta de-un verde crud.

Mirosind regina nopții și petunii, ne plimbăm

Mână-n mână pe aleea ce cu drag o alintăm

Că ar fi copila noastră, florile noi le udăm

Dragostea pentru frumos, noi o cultivăm.

E răcoare și e bine, ea de mine se lipește

Cu o floare la ureche dulci cuvinte îmi soptește

Ne retragem în pridvor - chiar mă și zorește:

Vine repede cu mine, cine mă iubește!

Vara, seara-i alinare pentru orice supărare

Un prilej de întâlnire pentr-o sărutare

Și un țap la o terasă, presărat cu sare:

Dacă-l sorbi cu-a ta iubită, dragostea nu moare!